Ixef wis sin Tameddurt n umaru saxxam yenna-asen belli d tawla s ddwa ad tεeddit, acu mi d-wwḍen ɣer uxxam ur yenqisara fell-as waṭṭan-nni tqelqen fell-as imawlan-is imi it-d-yebda ushetref iḥellel deg-s mmi-s n ultma-s ad t-yerr ɣer umejjay yugi. Sslan yemddukkal-is ussan-d akk ɣur-s yefraḥ yisen mliḥ Σli. Armi d ass n arim yella Mahdi ameddakkel-is ɣur-s yenna-d „Σli yebɣa ad iyi-d yini kra yettwali-yi-d kan ɣer wallen nekk setḥeɣ ad knuɣ ɣur-s imi llan akk imwlan-is yernu ur ẓriɣ ara belli aṭṭan-nni d win ara t-yawin ur qqerbeɣ ara ɣur-s d ayen iyi qqimen deg ul-iw ar assagi ukkan ẓriɣ akka tili d iḥewseɣ acu yebɣa“. Imir izzad fell-as lḥal dɣa ssawlen i ufurgu wwin-t yella mmi-s n ultama-s yerna yedda umeddakkel-is Mehdi ruḥen ɣer ṣbiṭar n Tqubεin imi d netta i d ṣbitar n tɣiwant-nsen. Deg ṣbiṭar-agi mi walan liḥala-s ur sezmiren ara fkanasen-d tabrat iwakken ad tawin ɣer ṣbiṭar n Tizi-wezzu dɣa deg ubrid i yesuffeɣ tarwiḥt d netta i d-yennan :ulac ay tettazgal. Yal mi d-tedla tegla. Wer am yired di yal kra ɣur-s.